EkBass/fiwiki-20250220-pages-articles huggingface dataset:
Brian Cowen

Brian Cowen (; s. 10. tammikuuta 1960) on irlantilainen Fianna Fáil -puolueen poliitikko ja entinen Irlannin pääministeri, eli taoiseach. Cowen on toiminut urallaan useissa ministerintehtävissä. == Puoluejohtajana ja pääministerinä talouskriisin keskellä == Cowen valittiin Fianna Fáilin johtajaksi 9. huhtikuuta 2008. Hän asettui puolueen johtoon ja Irlannin pääministeriksi 7. toukokuuta 2008 heti edeltäjänsä Bertie Ahernin eron tultua voimaan. Ahern oli joutunut eroamaan pääministerin ja puoluejohtajan tehtävistä korruptioepäilyjen vuoksi, joissa selvitettiin poliitikkojen ja rakennuttajien keskinäisiä rahoitussotkuja. Cowenin johtama hallitus joutui kohtaamaan nopeasti heikkenevän taloudellisen tilanteen lisäksi tappion Lissabonin sopimusta koskeneessa kansanäänestyksessä. Asuntokuplan puhkeamisen myötä Irlannin talous ajautui vaikeuksiin ja maa putosi ensimmäisenä EU-maana virallisesti taantumaan vuoden 2008 aikana. Talousnäkymien heikennyttyä voimakkaasti hallitus julkaisi menoleikkauksia ja veronkorotuksia sisältäneen budjetin. Marraskuussa 2010 hallitus hyväksyi vastaanottavansa lähes 70 miljardin euron avustuspaketin Euroopan unionilta ja Kansainväliseltä valuuttarahastolta. Talouskriisin aikana Cowenista tuli erittäin epäsuosittu ja spekulaatiot hänen erostaan alkoivat kiihtyä. Cowen sai Fianna Fáilin parlamenttiryhmän tuen 18. tammikuuta 2011 pidetyssä luottamusäänestyksessä. Vastaehdokkaana oli ulkoministeri Micheál Martin, joka erosi äänestyksen jälkeen hallituksesta. Muutama päivä myöhemmin Cowen ilmoitti kuitenkin vetäytyvänsä puolueen johdosta, mutta pysyvänsä pääministerinä maaliskuun parlamenttivaaleihin asti. Pääministeri Cowen ilmoitti 1. helmikuuta 2011 ennenaikaisten vaalien järjestämisestä. Fianna Fáilin kannatus oli romahtanut talouskriisin seurauksena ja vihreän puolueen ero kymmenen päivää aiemmin oli jättänyt Fianna Fáilin johtamaan vähemmistöhallitusta. Cowen ei asettunut ehdolle 25. helmikuuta 2011 järjestetyissä ennenaikaisissa vaaleissa, missä Fianna Fáil koki murskatappion. ==Lähteet== == Aiheesta muualla == Luokka:Irlannin pääministerit Luokka:Irlannin puolueiden puheenjohtajat Luokka:Vuonna 1960 syntyneet Luokka:Elävät henkilöt
Quinn Allman

Quinn Allman (s. 18. tammikuuta 1982) on yhdysvaltalaisen The Used -rockyhtyeen kitaristi ja taustalaulaja. ==Historia== Allman kasvoi Provossa Utahissa. Hänen vanhempansa olivat poikkeuksellisen liberaaleja tiukan konservatiivisessa ympäristössä. Allman on todennut: "Isäni piti minulle pikakurssin uskonnosta, joten olen aina tuntenut uskonnon vieraaksi. En ole koskaan tavannut ketään, joka olisi saanut samanlaisen kasvatuksen – pikemmin jotain vastaan kuin johonkin kuulumista". Hänen vanhempansa majoittivat perheen kotiin Utah Valleyn kodittomia. Eräs heistä oli huumeongelmainen Bert McCracken, jonka kanssa Allmann musisoi The Usedissa. Uransa alussa Allman soitti Dumb Luck -yhtyeessä, joka useiden jäsen- ja nimivaihdosten jälkeen tarvitsi laulajan. Allman järjesti McCrackenin koe-esiintymiseen. McCracken pääsi yhtyeeseen, ja näin The Usedin lopullinen kokoonpano muodostui. Allman on kertonut haastattelussa, että: "McCracken on minulle kuin kaksoisveli. Olemme kuin alter egoja". Kappaleen Blue and Yellow ensimmäiset sanat kertovat heidän suhteestaan: “It’s all in how you mix the two.” ==Lähteet== * Blender: I'm Out of My Head. Lokakuu 2004. Web.archive.org (luettu 22.11.2014) Luokka:Yhdysvaltalaiset kitaristit Luokka:Vuonna 1982 syntyneet Luokka:Elävät henkilöt
Urs Kälin

Urs Kälin (s. 26. helmikuuta 1966) on sveitsiläinen entinen alppihiihtäjä, joka laski pääasiassa super-G:tä ja suurpujottelua. Kälinin uran suurin saavutus on suurpujottelun olympiahopea Lillehammerista 1994. MM-kilpailuista hän saavutti hopeaa suurpujottelusta Saalbachista 1991 ja Sierra Nevadasta 1991. Maailmancupissa Kälin voitti kolme osakilpailua - kaikki tulivat suurpujottelusta. Hän sijoittui yhteensä 13 kertaa palkintokorokkeelle. Hän sijoittui suurpujottelucupin toiseksi kaudella 1995-1996 ja kokonaiskilpailun yhdeksänneksi. Uransa hän päätti kauden 2001-2002 jälkeen. ==Saavutuksia== *Olympialaiset **Lillehammer 1994: suurpujottelu hopeaa **Albertville 1992: super-G neljästoista **Nagano 1998: suurpujottelu kahdestoista *MM-kilpailut **Vail 1989: suurpujottelu neljästoista **Saalbach 1991: suurpujottelu hopeaa, super-G kahdeksas **Morioka 1993: suurpujottelu neljäs **Sierra Nevada: suurpujottelu hopeaa, pujottelu kahdestoista **St. Anton 2001: suurpujottelu neljästoista ==Lähteet== * Urs Kälin FIS:n tietokannassa Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1966 syntyneet Luokka:Elävät henkilöt
Sytytyslanka

Sytytyslanka eli tulilanka on osa räjähteiden, ammusten tai pyroteknisten laitteiden sytytysmekanismia. Sytytyslangan tehtävänä on välittää sytytys nalliin. Perinteisen sytytyslangan merkitys on vähentynyt, kun räjähteiden ja ilotulitteiden laukaisussa on siirrytty tulilankanalleista sähkönallien käyttöön. Palava sytytyslanka on keksitty Kiinassa 1000-luvulla. Tällainen varhainen tulilanka käsitti kevyestä paperista kierretyn putken, joka oli täytetty ruudilla. Tulilankoja käytettiin tuolloin viivyttämään ilotulitteen syttymistä. Sytytyslangasta tuli turvallisempi kaupallisessa ja sotilaallisessa käytössä, kun sen paloaika kyettiin vakioimaan. Paloaika ilmaistaan 30 cm:n palamiseen kuluvana aikana. Esimerkiksi 60 sekunnin sytytyslanka palaa 30 cm minuutissa. Näin voidaan helposti ja luotettavasti laskea haluttuun varoaikaan tarvittavan sytytyslangan pituus. Räjähtävässä tulilangassa sytytysvaikutus etenee räjähdyksen nopeudella. Räjähtävä tulilanka voi koostua pentriitti-räjähteestä, joka on muovattu narumaiseksi ja päällystetty polypropeenilangalla ja lopuksi muovikuorella. Pentriitin räjähdysnopeus on 7 000 metriä sekunnissa. ==Aiheesta muualla== * Startline räjähtävä tulilanka - turvallisuustiedote Luokka:Räjähdysaineet
Bas-Saint-Laurent

Bas-Saint-Laurent (Ala-Saint-Laurent) on hallinnollinen alue Quebecin provinssissa, Kanadassa. Se sijaitsee Saint Lawrence -joen etelärannalla. Alueen pinta-ala on 22 232 km². Vuonna 2006 sen väkiluku oli 200 653\. ==Aluejako== *Aluekunnat (Regional County Municipalities) **Kamouraska **La Matanie **La Matapédia **La Mitis **Les Basques **Rimouski-Neigette **Rivière- du-Loup **Témiscouata *Intiaanireservaatit **Cacouna **Whitworth ==Kaupunkeja ja kyliä== *Amqui *Cabano *Causapscall *Dégelis *La Pocatière *Le Bic *Matane *Mont-Joli *Notre-Dame-du-Lac *Pohénégamook *Rimouski *Rivière-du-Loup *Saint-Anaclet-de-Lessard *Saint-Antonin *Sainte-Luce *Saint-Pascal *Trois-Pistoles ==Aiheesta muualla== *Portail du Bas-Saint-Laurent Alueen viralliset Internet- sivut Luokka:Québecin hallinnolliset alueet
Pontus Kåmark

Pontus Kåmark (s. 5. huhtikuuta 1969 Västerås) on ruotsalainen entinen jalkapalloilija, joka pelasi urallaan AIK:ssa, Leicester Cityssä, IFK Göteborgissa ja Västerås SK:ssa. Kåmark pelasi puolustajan paikalla. Hän oli Ruotsin maajoukkueessa voittamassa MM-pronssia vuonna 1994. Yhteensä hän pelasi maajoukkueessa 57 ottelua mutta ei tehnyt yhtään maalia. Hän pelasi maajoukkueessa vuoteen 2002 asti. Kåmark on urheilu-uransa jälkeen ryhtynyt toimimaan TV4-kanavan jalkapalloasiantuntijana. == Lähteet == Luokka:Ruotsalaiset jalkapalloilijat Luokka:Vuonna 1969 syntyneet Luokka:Elävät henkilöt
Jeph Howard

Jeph Howard, koko nimeltään Jepharee Michael Howard (s. 4. tammikuuta 1979), on yhdysvaltalaisen rockbändin The Usedin basisti ja taustavokalisti. Häntä kutsutaan myös Jephaksi. Howard on kasvissyöjä. Jeph aloitti bassonsoiton, kun hänen lapsuudenystävänsä Korby Connell alkoi soittaa kitaraa. Hän lauloi bändissä, jossa soittivat Quinn Allman ja Branden Steineckert, The Usedin tulevat jäsenet. Jephin siirryttyään laulajasta basistiksi Bert McCracken liittyi bändiin muodostaen lopullisen kokoonpanon. ==Diskografia== ===Strange Itch=== *1998: Strange Itch ===Dumb Luck=== *2000: The Naked Truth ===The Used=== *2001: Demos from the Basement *2002: The Used *2003: Maybe Memories (Live CD/DVD) *2004: In Love and Death *2007: Lies For The Liars *2007: Berth (Live CD/DVD) *2008: Shallow Believer *2009: Artwork *2012: Vulnerable *2013: The Ocean of the Sky (Ep) ==Lähteet== *http://www.answers.com/topic/jeph- howard Luokka:Yhdysvaltalaiset basistit Luokka:Vuonna 1979 syntyneet Luokka:Elävät henkilöt
Seppä ja Satumaa

Seppä ja Satumaa () on J. R. R. Tolkienin kirjoittama satukirja, joka ilmestyi alun perin vuonna 1967 ja Panu Pekkasen suomentamana vuonna 1983. Teoksen on kuvittanut Pauline Baynes. == Kirjoittaminen ja julkaisuhistoria == Tolkien alkoi kirjoittaa tarinaa 1960-luvun puolivälissä luvattuaan tehdä esipuheen George MacDonaldin saturomaanin The Golden Key yhdysvaltalaiseen laitokseen. Kirjoitettuaan parisen sivua esipuhetta hän koki tarpeelliseksi antaa esimerkin Satumaan luonteesta ja aloitti lyhyen tarinakatkelman, joka alkoi elää omaa elämäänsä ja itse esipuhe jäi kirjoittamatta – osin myös siksi, että luettuaan The Golden Keyn ja muita MacDonaldin teoksia uudelleen esipuhetta varten Tolkien oli huomannut, ettei pitänyt niistä enää. Hän sai tarinan valmiiksi helmikuun puolivälissä 1965. Tolkienin kustantaja Rayner Unwin luki tarinan toukokuussa, mutta ei pitänyt sitä riittävän laveana julkaistavaksi sellaisenaan. Hän toivoi, että Tolkien inspiroituisi kirjoittamaan kolme tai neljä vastaavaa satua, jotka voitaisiin sitten julkaista kokoelmakirjana. == Tarina == Kirjan tarina sijoittuu sen tarkemmin määrittelemättömään menneisyyteen ja kuvitteelliseen Iso-Woottonin () kylään, joka tunnetaan erityisesti keittotaidoistaan. Talvisin kylässä järjestetään viikon mittainen juhla, joka huipentuu niin sanottuihin Kilttien Lasten Kesteihin. 24 vuoden välein järjestetään erityiset Kahdenkymmenenneljän Kestit, joihin kutsutaan vain sama lukumäärä lapsia. Kylän Mestarikokki leipoo juhliin Suuren Kakun, jonka sisälle piilotetaan erilaisia helyjä ja vastaavia lasten löydettäväksi. Yksi näistä on pieni tähti, jonka kokin oppipoika Alf väittää olevan peräisin Satumaasta. Juhlissa tähti jää löytymättä, sillä sepän poika nielaisee sen. Sepän poika ei havaitse sen taikaominaisuuksia heti, mutta hänen täyttäessään kymmenen vuotta tähti ilmestyy hänen otsaansa ja päästää hänet samoamaan Satumaassa. Pojasta kasvaa isänsä jalanjäljissä kylän seppä, mutta vapaa- ajallaan hän seikkailee Satumaassa, jonka monilta kuolevaisia uhkaavilta vaaroilta tähti häntä suojelee. Lopulta seppä kohtaa jopa Satumaan kuningattaren. Sepän ollessa jo vanha koittaa taas uusien Kahdenkymmenenneljän Kestien aika, ja hän luovuttaa vastahakoisesti tähden (ja siten oikeutensa päästä Satumaahan) Mestarikokiksi kohonneelle Alfille, joka kätkee tähden uuteen Kakkuun uuden lapsen löydettäväksi. Juhlien jälkeen hän ilmoittaa jättävänsä tehtävänsä oppipojalleen ja lähtevänsä kylästä. Lukijalle on siihen mennessä jo selvinnyt, että Alf on tosiasiassa Satumaan kuningas. == Lähteet == Luokka:J. R. R. Tolkienin romaanit Luokka:Vuoden 1967 kirjat Luokka:Sadut Luokka:Lastenromaanit Luokka:Pienoisromaanit
UltraStar

UltraStar on SingStarista tehty klooni. UltraStarin idea on samanlainen kuin SingStarinkin; yksi tai useampi pelaaja kerää pisteitä laulamalla mikrofoniin ruudulle ilmestyvien sävelkorkeutta ja pituutta mittaavien nuottien mukaan. Pelissä on mahdollista tehdä itse lauluja ja siihen voidaan liittää yhdestä kuuteen mikrofonia. ==Aiheesta muualla== * Viralliset kotisivut * UltraStariin pohjautuva UltraStar Deluxe Luokka:Vuoden 2010 videopelit Luokka:Linux-pelit Luokka:Windows-pelit Luokka:Musiikkipelit Luokka:Videopelikloonit Luokka:Freeware-pelit
M/S Tomke

M/S Tomke () on saksalaisen Klaus Eilbrecht Schiffahrts GmbH & Co. KG MS Tomken omistuksessa oleva kappaletavara-alus. Alus on rakennettu vuonna 2000 Daewoo Mangalia Heavy Industries S.A:n telakalla Mangaliassa, Romaniassa. Kuollutta painoa Tomkella on 3 171 tonnia. Alus on rekisteröity Gibraltarin lipun alle. == Käyttöhistoria == Vuonna 2000 alus valmistui romanialaiselta telakalta ja sai nimen Gerhard G. Myöhemmin samana vuonna alus sai nimen Tomke. 1\. marraskuuta 2006 Tomke oli Itämerellä Öölannin saaren ja Gotlannin saaren lähettyvillä, kun ruotsalainen rahtilaiva M/S Finnbirch oli uppoamassa samalla alueella. Tomke saapui ensimmäisten joukossa onnettomuuspaikalle. Muut paikalle saapuneet alukset olivat nimeltään M/S Marneborg, M/S Largo ja M/S Finnhansa. == Lähteet == == Aiheesta muualla == *Kuvia Tomkesta Tomke
Paimenpoika

Paimenpoika voi tarkoittaa ainakin seuraavia: * alaikäinen miespuolinen paimen * Mauno Koivunevan nimimerkki Päivämies-lehdessä. * Rekolan paimenpoika, kestävyysjuoksija Taisto Mäki * Paimenpoika, Grimmin satu * Paimenpoika, Yrjö Liipolan veistämä patsas Tampereella * Paanajärven paimenpoika, Akseli Gallen- Kallelan maalaus
Richie McCaw

Richard Hugh "Richie" McCaw (s. 31. joulukuuta 1980 Oamaru, Uusi-Seelanti) on uusiseelantilainen rugby unionin pelaaja. Hän syntyi ja kasvoi Eteläsaarella. McCaw on pelannut pitkään, vuodesta 2001, Uuden-Seelannin maajoukkueessa All Blacksissa ja toiminut osan ajasta sen kapteenina. Hänet nimitettiin International Rugby Boardin vuoden pelaajaksi 2006, 2009 ja 2010. McCaw ilmoitti lopettavansa ammattilaisuransa 19. marraskuuta 2015. McCaw palkittiin rugby-urastaan Order of New Zealand -meriitillä 31. joulukuuta 2015; palkinnonjaon virallinen juhlatilaisuus oli 14. huhtikuuta 2016. == Lähteet == == Aiheesta muualla == Luokka:Uusiseelantilaiset rugby union -pelaajat Luokka:Vuonna 1980 syntyneet Luokka:Elävät henkilöt
The Apostasy

__NOTOC__ The Apostasy on puolalaisen extreme metal -yhtye Behemothin kahdeksas albumi. Euroopassa albumi julkaistiin 2. heinäkuuta 2007, Yhdysvalloissa 17. heinäkuuta. Levy äänitettiin Gdańskissa Puolassa. Albumista julkaistiin myös 500:n kopion vinyylipainos. Aiempiin Behemothin albumeihin verrattuna albumi on melodisempi. Death metal -vaikutteet korostuvat aiempien black metal -vaikutteiden lisäksi. Levyllä on mukana myös kuoro, piano ja puhaltimia. Levy on yhtyeen tähän mennessä menestynein ja Yhdysvaltojen Billboard 200 -listalla se nousi sijalle 149. Hard rock -albumien listalla se kohosi sijalle 24.Billboard: Behemoth – Chart history (Hard Rock Albums) Yhtyeen kotimaassa Puolassa sijoitus oli yhdeksäs.Acharts.co: Behemoth – The Apostasy Levyn nimi viittaa sanaan apostasia, luopuminen, erityisesti kristinuskosta tai yleensä uskonnosta luopuminen. == Kappaleet == # # # # # # # # # # # == Kokoonpano == * Nergal – laulu, sähkö- ja akustinen kitara * Orion – bassokitara, taustalaulu * Inferno – rummut * Seth – sähkökitara, taustalaulu == Arvostelut == * About.com: About.com: Album review * AllMusic: positiivinenAllMusic review * Blabbermouth: Blabbermouth: CD review * Imperiumi.net: Imperiumi.net: Levyarvio == Lähteet == == Aiheesta muualla == * Kappaleiden sanat Behemothin kotisivuilla * * Luokka:Behemothin albumit Luokka:Vuoden 2007 albumit
Saguenay-Lac-Saint-Jean

thumb|Sagueany-Lac-Saint-Jean Quebecissä. Saguenay-Lac-Saint-Jean on hallinnollinen alue Québecin provinssissa Kanadassa. Sen pinta-ala on 98 708 neliökilometriä, joten se on kolmanneksi suurin Quebecin alueista Nord-du- Québecin ja Côte-Nordin jälkeen. Alueen väkiluku on 272 610 ja väentiheys 2,8 asukasta neliökilometrillä. Saguenay-Lac-Saint-Jean on osa vuoristoista Kanadan kilpeä. Sen tärkeimmät vesistöt ovat Saint-Jeanin järvi ja Saguenayjoki, joilla on ollut tärkeä merkitys sen historiassa. Se on myös suosittu lomakohde sekä Quebecin itsenäisyysliikkeen vahvinta tukialuetta. == Aluejako == Aluekunnat: *Le Fjord-du-Saguenay *Lac-Saint-Jean-Est *Le Domaine- du-Roy *Maria-Chapdelaine Itsenäinen kaupunki: *Saguenay Intiaanireservaatti: *Mashteuiatsh ==Kaupunkeja ja kyliä== *Alma *Chambord *Desbiens *Dolbeau-Mistassini *Hébertville-Station *Métabetchouan-Lac-à-la-Croix *Normandin *Roberval *Saguenay *Saint-Ambroise *Saint-Bruno-du-Lac-Saint-Jean *Saint-Félicien *Saint-Honoré *Sainte-Jeanne-d'Arc == Aiheesta muualla == Portail du Saguenay-Lac-Saint-Jean Alueen viralliset Internet-sivut Luokka:Québecin hallinnolliset alueet
Arnie David Giralt

Arnie David Giralt Rivero (s. 26. elokuuta 1984 Villa Clara, Kuuba) on kuubalainen kolmiloikkaaja. Giralt voitti 2001 Debrecenin alle 18-vuotiaiden MM-kisoissa kolmiloikassa hopeaa tuloksella 16,33 m. Seuraavana vuonna hän voitti kultaa Kingstonin nuorten MM-kisoissa tuloksella 16,68 m. Pariisin MM- kisoissa 2003 hän sijoittui neljänneksi tuloksella 17,23 m. Vuonna 2004 Giralt voitti kultaa Ibero-Amerikan-mestaruuskisoissa, mutta karsiutui Ateenan olympialaisissa. Helsingin MM-kisoissa hän loikki kahdeksanneksi. Kaksi vuotta myöhemmin hän oli Osakan MM-kisoissa seitsemäs. Giralt voitti Valencian sisäratojen MM-kisoissa 2008 MM-hopeaa tuloksella 17,47 m. Pekingin olympialaisissa hän sijoittui neljänneksi tuloksella 17,52 m. Vuonna 2009 hän oli viides Berliinin MM-kilpailuissa ja voitti IAAF:n yleisurheilufinaalin tuloksella 17,45. Dohan sisäratojen MM-kilpailuissa 2010 hän sai pronssia tuloksella 17,36. Daegun MM-kilpailuissa 2011 ja Istanbulin sisäratojen MM- kilpailuissa 2012 hän karsiutui. Giraltin valmentaja toimii hänen isänsä David Giralt, joka oli ensimmäinen pituushypyssä yli kahdeksan metriä hypännyt kuubalainen. ==Ennätykset== ===Ulkoradat=== * Pituushyppy: 770 (2002) * Kolmiloikka: 17,62 (2009) ===Sisäradat=== * Kolmiloikka: 17,47 (2008) ==Lähteet== * ===Viitteet=== Luokka:Kuubalaiset kolmiloikkaajat Luokka:Vuonna 1984 syntyneet Luokka:Elävät henkilöt
Capitale-Nationale

Capitale-Nationale on hallinnollinen alue Quebecin provinssissa, Kanadassa. Quebecin provinssin hallinnollinen keskus Quebecin kaupunki sijaitsee tällä hallintoalueella. Alueen pinta-ala on 18 797 neliökilometriä ja väkiluku 729 997 (2016), josta Quebecin kaupungin osuus on 531 902 asukasta. ==Aluejako== Aluekunnat *Charlevoix *Charlevoix-Est *La Côte-de-Beaupré *La Jacques-Cartier *L'Île-d'Orléans *Portneuf Itsenäiset kaupungit *L'Ancienne-Lorette *Quebec (kaupunki) *Saint-Augustin-de-Desmaures Itsenäinen kunta *Notre-Dame-des-Anges Intiaanireservaatti *Wendake ==Kaupunkeja ja kyliä== *Baie-Saint-Paul *Boischatel *Donnacona *L'Ancienne-Lorette *La Malbaie *Lac-Beauport *Pont- Rouge *Quebec City *Saint-Augustin-de-Desmaures *Sainte-Catherine-de-la- Jacques-Cartier *Saint-Raymond ==Lähteet== ==Aiheesta muualla== *Portraits des régions - Capitale-Nationale (03) (gouv.qc.ca) Luokka:Québecin hallinnolliset alueet
Viikonloppuisä

Viikonloppuisä on suomalainen musiikkikappale. Sen tunnetuin esittäjä on Reijo Kallio, jonka versio julkaistiin vuonna 1980. Kappaleen on säveltänyt Jukka Kuoppamäki ja sanoituksesta vastasi Chrisse Johansson. Kappaleen ovat esittäneet myöhemmin muun muassa Jukka Raitanen ja Seppo Tammilehto. Huumoriyhtye Sleepy Sleepers teki kappaleesta vuonna 1981 parodisen version nimellä ”Viikonalkuäiti”. == Kappale == Kappale edustaa 1970-luvun lopun lama- aikana syntynyttä iskelmää, jossa käsiteltiin nykyajan arkea ja sen ongelmia uudella tavalla. Piilotunteellisella tasolla kappaleessa käytiin läpi lähinnä miesten tuntoja ja kohtaloita muuttuvassa maailmassa. Reijo Kallion ohjelmistossa kappale jatkoi hänen edellisen albuminsa Yksinäinen nimikappaleen aloittamaa teemaa. Pekka Gronow, Jukka Lindfors ja Jake Nyman (toim.): Suomi soi 1: tanssilavoilta tangomarkkinoille, s. 340. Helsinki: Tammi, 2004. ISBN 951-31-2505-X. Kappale kertoo isästä, joka on eronnut aikoinaan vaimostaan. Heillä on yhteisiä lapsia, jotka jäivät asumaan vaimon luo. Isä näkee lapsiansa ainoastaan viikonloppuisin, mutta kaipaa heidän läsnäoloaan useammin. Sanoittaja Chrisse Johansson oli saanut aiheen lauluun erään ystävänsä elämäntilanteesta ja antanut sille nimeksi aluksi ”Viikonloppuäiti”. Ensimmäisen sävelversion kappaleeseen teki Veikko Juntunen. Johanssonilla laulu oli ollut valmiina jo yli kaksi vuotta ennen Reijo Kallion levytystä. Reijo Kallio on kertonut kappaleen tarinan olleen niin surullinen ja järkyttävä, ettei hän koskaan laulanut sitä tanssilavakeikoillaan. == Lähteet == Luokka:Suomalaiset iskelmät Luokka:Chrisse Johanssonin sanoittamat kappaleet Luokka:Vuoden 1980 kappaleet
Kihachi Okamoto

Kihachi Okamoto (; 17. helmikuuta 1923 – 19. helmikuuta 2005) oli japanilainen elokuvaohjaaja ja -käsikirjoittaja. Hän syntyi Yonagossa, Tottorin prefektuurissa, ja valmistui Meijin yliopistosta. Okamoton kymmenien teosten joukossa on Samurai (1965). Työt ovat tyylillisesti monipuolisia; useita eri genrejä on edustettuina. Okamoto voitti uransa aikana useamman palkinnon, muun muassa kaksi Japanin akatemian palkintoa (molemmat 1992). Ikääntynyt ohjaaja kuoli Kawasakissa, Kanagawan prefektuurissa ruokatorven syöpään helmikuussa 2005. == Aiheesta muualla == * Luokka:Japanilaiset elokuvaohjaajat Luokka:Vuonna 1923 syntyneet Luokka:Vuonna 2005 kuolleet
Mika Mäki

pienoiskuva|Mika Mäki vuonna 2009. Mika Mäki (s. 27. helmikuuta 1988 Pirkkala) on suomalainen autourheilija, joka ajoi Formula 3 -luokan Eurosarjassa kausilla 2008–2010. Mäki aloitti kilpailu-uransa kartingissa vuonna 2000 kilpaillen viiden vuoden ajan. Vuonna 2005 hän siirtyi kilpailemaan Saksan Formula BMW -sarjaan. Seuraavana vuonna Mäki sijoittui sarjan toiseksi. Mäki voitti Italian Formula Renault -sarjan mestaruuden vuonna 2007 ja siirtyi kilpailemaan Formula 3 Euroseries-sarjaan seuraavana vuonna. Kausi alkoi hyvin, kun Mäki voitti Hockenheimringillä ajetun avauskilpailun, ja sijoittui lopulta sarjan viidenneksi. Mäki ajoi myös neljänneksi Macaon F3-kilpailussa ja F3 Masters -kilpailussa. Kesäkuussa 2008 Mäki joutui auto-onnettomuuteen Tampereella osuttuaan tunnelin seinään alueella, jossa oli 40 km nopeusrajoitus. Poliisin mukaan Mäki luultavasti otti osaa katuajokilpailuun. Hän sai tilanteessa lieviä mustelmia. Kauden 2008 lopulla Mäki pääsi kilpailemaan Aasian GP2-sarjan Kiinan osakilpailussa saavuttamatta pisteitä. Vuoden loppupuoliskolla 2008 Mäki sai kauden 2009 kattavan sopimuksen F3-sarjan ranskalaistallin Signaturelta. Hän voitti Brands Hatchin kilpailun ja sijoittui loppupisteissä kuudenneksi. Mäki ajoi myös kahdeksanneksi Macaon GP:ssä. Vuonna 2010 Mäki ajoi kuusi kilpailua F3 Euroseries-sarjassa saavuttamatta pisteitä. Mäki kuului Red Bullin nuorten kuljettajien ohjelmaan kauden 2009 loppuun. == Aasian GP2 -tulokset == Kausi Talli 1 2 3 4 5 6 7 8 9 10 11 12 Pisteet Sijoitus 2008–2009 Trust Team Arden CHN FEA Kesk. CHN SPR 10 DUB FEA DUB SPR BHR1 FEA BHR1 SPR QAT FEA QAT SPR MAL FEA MAL SPR BHR2 FEA BHR2 SPR 0 29. ==Lähteet== == Aiheesta muualla == *Mäen viralliset kotisivut Luokka:Aasian GP2 -kuljettajat Luokka:Elävät henkilöt Luokka:Suomalaiset autourheilijat Luokka:Urheilutyngät Luokka:Vuonna 1988 syntyneet
Kantha Rao

Tadepalli Lakshmi Kantha Rao (16. marraskuuta 1923 – 22. maaliskuuta 2009) oli intialainen näyttelijä. Hän oli telugunkielinen ja teki miesrooleja enimmäkseen telugunkielisissä elokuvissa, joskaan urasaavutukset eivät rajoittuneet niiden parissa tehtyyn työhön. Raon ura kesti lähes 60 vuotta. Hänestä tuli yksi Tollywoodin eli telugunkielisen elokuvateollisuuden merkkinimistä. Hänelle myönnettiinkin vuonna 2000 Raghupathi Venkaiah -palkinto. Rao kuoli syöpään maaliskuussa 2009 ollessaan 85-vuotias. == Lähteet == == Aiheesta muualla == * Luokka:Intialaiset näyttelijät Luokka:Vuonna 1923 syntyneet Luokka:Vuonna 2009 kuolleet
Valehdellaan

Valehdellaan on Katri Ylanderin toisen studioalbumin Kaikki nämä sanat ensimmäinen single. Kappale sai ensisoittonsa radiossa 21. elokuuta 2007. Digitaalisesti single julkaistiin 10. syyskuuta. Radiot ottivat kappaleen hitaasti soittolistoillensa, mutta noin kuukausi julkaisua myöhemmin se nousi yhdeksi Suomen soitetuimmaksi kappaleeksi. Se pysyi radioiden soittokertoja mittaavan Music Control-listan kärkisijoilla lähes koko loppuvuoden. Kappaleen on säveltänyt Antti Kleemola ja sanoittanut Inka Nousiainen. ==Kappaleet== # "Valehdellaan" 4:17 ==Musiikkivideo== Kappaleen musiikkivideo julkaistiin syyskuun puolessa välissä. Sen ohjasivat Tuukka ja Olga Temonen. Videossa ei ole mitään tarinaa, vaan se on tavallinen lauluvideo, jossa Katri laulaa eri värisiä taustoja vasten. ==Listasijoitukset== Lista Paras sijoitus Suomen virallinen latauslista 10 46/2007 Suomen virallinen singlelista 12 45/2007 Luokka:Vuoden 2007 kappaleet Luokka:Katri Ylanderin kappaleet
Patrick Hillery

Patrick John Hillery (2. toukokuuta 1923 – 12. huhtikuuta 2008) oli irlantilainen Fianna Fáil -puolueen poliitikko, joka toimi maansa presidenttinä vuosina 1976–1990. Hän oli koulutukseltaan lääkäri. Hillery oli Dáil Éireannin jäsenenä vuosina 1951–1973. Hän oli pitkään ministerinäkin: opetus- (1959–1965), teollisuus- ja kauppa- (1965–1966), työ- (1966–1969) sekä ulkoministerinä (1969–1973). Hillery istui Euroopan komissiossa vuosina 1973–1976. Hän kuoli kotonaan Dublinissa lyhyen sairauden jälkeen 84-vuotiaana. == Lähteet == Luokka:Irlannin presidentit Luokka:Irlannin ministerit Luokka:Irlantilaiset EU-komissaarit Luokka:Vuonna 1923 syntyneet Luokka:Vuonna 2008 kuolleet
Lapinlahden linnut 25 v – Lennossa 1983–2008

25 v. Lennossa 1983-2008 on Nordisk Special Marketingin ja Provisualin 11. huhtikuuta 2008 julkaistu kolmen DVD-levyn boksi. Boksi sisältää Lapinlahden Linnut -yhtyeeseen liittyvää materiaalia vuosien varrelta, kuten muun muassa keikkataltiointeja, haastatteluja ja musiikkivideoita. ==Sisältö== ===DVD 1: Syntymä=== # Lapinlahden sairaala, Helsinki (1985) # Olohuone, Lohja (1991) # Lapin kiertue (1991) # Vanha ylioppilastalo, Helsinki # Kuvitettu äänitaltiointi: Vanha Ylioppilastalo, Helsinki # Laskuvarjoleiri, Tikkakoski (1989) # Paina kaasua Morgan – musiikkivideo (1992) # Pysytään pinnalla (1992) # Sä teet mut hulluksi – musiikkivideo (1992) ===DVD 2: Elämä=== # Lehtopee, Äänekoski (1997) # Doboj, Bosnia ja Hertsegovina (1998) # Tavastia (2000) # Kilttejä lapsia – musiikkivideo (1997) # Kesäapina – musiikkivideo (1999) # Voisinko olla minä (1999) # Vollotetaan (1999) # Sä oot kaikkea kumista ja muovista (2000) ===DVD 3: Ikuisuus=== # Hiskin peijaiset, Tavastia Helsinki (2003) # Tavastia, Helsinki (2007) # Hiljaisten miesten baari – musiikkivideo (2003) # Sketsi: Vanhainkoti (2003) # Sketsi: Yöradio (2003) # Haastattelu (2008) ==Katso myös== * Lapinlahden Linnut: Ehkä kaikki Luokka:Lapinlahden Linnut Luokka:Musiikki-DVD:t
The Smiths (albumi)

The Smiths on brittiläisen The Smiths -yhtyeen debyyttialbumi. Se julkaistiin 20. helmikuuta 1984 saaden hyvän vastaanoton sekä kriitikoilta että kuulijoilta. http://www.plunderingdesire.com/ Albumia pidetään yhtenä merkittävimmistä brittiläisen popin uranuurtajista ja se on listattu useaan otteeseen yhdeksi kaikkien aikojen parhaimmista albumeista esimerkiksi Rolling Stone -lehdessä. http://www.rhino.com/rs500/listing10.lasso Sen paras sijoitus Britannian albumilistalla oli 2. sija. http://www.askmeaskmeaskme.com/history.htm == Kappaleet == # # # # # # (vain joissain versioissa) # # # # # == Kokoonpano == * Morrissey – laulu * Johnny Marr – kitara, huuliharppu * Andy Rourke – basso * Mike Joyce – rummut === Vierailevat muusikot === * Annalisa Jablonska – laulu kappaleissa "Pretty Girls Make Graves" ja "Suffer Little Children" * Paul Carrack – koskettimet == Arviot == * Allmusic: http://www.allmusic.com/album/r18317 * Blender: http://www.blender.com/guide/back-catalogue/52816/smiths.html * Robert Christgau: B–http://robertchristgau.com/get_artist.php?name=the+smiths == Aiheesta muualla == * The Smiths discogs.com -sivustolla == Lähteet == Smiths, The Smiths, The
Liu Xianying

Liu Xianying (; s. 8. heinäkuuta 1977 Jilin) on kiinalainen ampumahiihtäjä, joka on kilpaillut maailmancup-tasolla kaudesta 1997–1998 lähtien. Liu nousi sprintin viidenneltä sijalta takaa-ajon MM-hopealle Hochfilzenin MM- kilpailuissa 2005. Neljä sakkokierrosta ampunut Liu hävisi 17,9 sekuntia kilpailuun ykkösenä lähteneelle ja sen voittaneelle Saksan Uschi Dislille, joka niin ikään ampui neljä sakkokierrosta. Samoissa kisoissa Liu oli myös neljäs yhteislähdössä. Oberhofissa 2004 hän oli yhteislähdössä viidestoista ja Östersundissa 2008 seitsemäs. Pyeongchangissa 2009 hän oli sprintissä kolmastoista. Viestissä hän on ollut Kiinan joukkueen jäsenenä parhaimmillaan kuudes Anterselvassa 2007. Olympialaisissa Liun parhaat sijoitukset ovat yhteislähdön seitsemäs sija Torinosta 2006 ja viestin niin ikään seitsemäs sija Naganosta 1998. Lisäksi hän on sijoittunut viestissä ja takaa-ajossa yhdeksänneksi sekä sprintissä 11:nneksi Torinossa 2006. Maailmancupissa Liu on yltänyt neljä kertaa palkintosijalle, muttei kuitenkaan ole voittanut yhtään osakilpailua. Hän oli kaudella 2004–2005 toinen Hochfilzenin ja Ruhpoldingin takaa-ajokilpailuissa sekä kolmas Torinon sprintissä. Kaudella 2007–2008 hän sijoittui kolmanneksi Holmenkollenin takaa-ajossa. Maailmancupin kokonaiskilpailussa hän sijoittui kaudella 2004–2005 kuudenneksi. == Lähteet == * Luokka:Kiinalaiset ampumahiihtäjät Luokka:Vuonna 1977 syntyneet Luokka:Elävät henkilöt
Erwin Ringel

thumb|Erwin Ringelin muistopatsas Wienissä. Erwin Ringel (27. huhtikuuta 1921 Temesvar, Romania – 28. heinäkuuta 1994) oli itävaltalainen lääkäri ja lääketieteellisen psykologian professori. Hänen erikoisaloinaan olivat neurologia ja psykiatria.American Psychological AssosiationBaltimore Sun 30.7.1994 Ringel tuli tunnetuksi tutkimalla itsemurhaa ja panostamalla itsemurhakuolemien ennaltaehkäisyyn. Ringel oli vankkumaton natsismin vastustaja, jonka vuoksi Gestapo pidätti hänet lyhyeksi ajaksi vuonna 1939. Vuonna 1943 hän kutsui Adolf Hitleriä julkisesti psykopaatiksi. Nuoruutensa vahvan natsivastaisuuden myötä hän perehtyi myös antisemitismiin.Los Angeles Times: Erwin Ringel; Austrian Social Critic, Psychiatrist and Author Katolisen kirkon avustuksella Ringel perusti Wieniin itsemurhien ehkäisykeskuksen vuonna 1948. Hän oli perustamassa myös kansainvälistä itsemurhien ehkäisyyn keskittyvää järjestöä, International Association for Suicide Prevention (IASP) vuonna 1960.International Association for Suicide Prevention (IASP) Itsemurhayrityksestä selvinneiden henkilöiden taustoja 1950-luvulla tutkittuaan hän kuvasi niin kutsutun presuisidaalisen oireyhtymän, johon hän luki kuuluviksi tyypillisimpiä itsemurhaa tai sen yritystä edeltäviä oireita ja samalla varoitusmerkkejä. Vuonna 1961 Ringelille myönnettiin Wienin kaupungin Karl Renner -palkinto. Vuonna 1981 hänet nimitettiin lääketieteellisen psykologian professoriksi Wienin yliopistoon. IASP on vuodesta 1995 alkaen myöntänyt joka toinen vuosi hänen nimeään kantavaa The Ringel Service Award -palkintoa. Ringel joutui vanhemmalla iällään tukeutumaan pyörätuoliin MS-taudin johdosta. Hän kuoli sydänkohtaukseen 73-vuotiaana.The New York Times:Dr. Erwin Ringel, 73, an Austrian Writer == Teokset == * * == Lähteet == Luokka:Neurologit Luokka:Itävaltalaiset psykiatrit Luokka:Vuonna 1921 syntyneet Luokka:Vuonna 1994 kuolleet
Pajamäen aurinkokuntamalli

thumb|300px|Mallin Aurinko Pajamäen Patterimäellä. Pajamäen aurinkokuntamalli on vuonna 1992 Helsinkiin ja osin Espooseen valmistunut aurinkokunnan pienoismalli. Mallin mittakaava on 1:1 000 000 000 eli yhden suhde miljardiin, joten mallin yksi millimetri vastaa aurinkokunnan 1 000 kilometriä. Mallin suunnitteli tähtitieteen harrastaja Leo Sulamaa, jolla on ollut oma tähtitorni Pajamäessä. ==Mallin rakenne== Mallin keskus, Aurinko, on sijoitettu Pajamäen Patterimäelle 20 metriä korkean maston päähän. Teräsputkista tehty Aurinkoa kuvaava pallo on halkaisijaltaan 1,4 metriä. Planeetat on sijoitettu matalien betonitolppien päähän sellaisille paikoille, että niiden etäisyydet Auringosta ovat oikeassa mittakaavassa. Planeetat ovat myös kooltaan mittakaavan mukaisia: esimerkiksi Merkuriuksen koko mallissa on vain 4,9 millimetriä. Mallia ja planeettoja on selitetty suomeksi, ruotsiksi ja englanniksi mallien luona olevissa opastauluissa. Maan läpimitta on todellisuudessa 12 760 kilometriä, mutta mallissa se on vain reilun senttimetrin. Maa ja Kuu on ilkivallan vuoksi toteutettu muista taivaankappaleista poiketen kahtena reikänä teräslevyssä; myös niiden välinen etäisyys on samassa mittakaavassa. Vaikka Pluto menetti vuonna 2006 planeetan statuksensa, sen on silti yhä mukana mallissa yhdessä kuunsa Kharonin kanssa. Muiden planeettojen kuita ei ole huomioitu. Pluto ja sen kuu Kharon on ilkivallan vuoksi kehyksien sisällä. Kohteesta toiseen kävellessään saa selkeän kuvan valon nopeudesta aurinkokunnan mittakaavassa. Mallin mittakaavassa valon nopeus olisi vain 0,3 m/s eli noin 1,08 km/h. Yksi valovuosi on mallin mittakaavassa noin 9 460 km. Raide-Jokerin rakennustöiden vuoksi Saturnus siirrettiin vuonna 2020 varastoon. Samalla ilmoitettiin, että rakennustöiden jälkeen se palautetaan mahdollisimman lähelle entistä sijaintiaan. ==Sijainnit== Osa Sijainti Koordinaatit Kuva Aurinko Pajamäen Patterimäen huippu 100px Merkurius Ulkoilutien varrella Pajamäen Patterimäen lähellä Venus Ulkoilutien varrella Pajamäen Patterimäen lähellä Maa ja Kuu Ulkoilutien varrella Pajamäen Patterimäen lähellä Mars Ulkoilutien varrella Pajamäen Patterimäen lähellä Jupiter Talinhuipun alueella Saturnus Pitäjänmäentien ja Höyläämötien kulmassa Uranus Espoon Villa Elfvikin läheisyydessä sijaitsevassa paviljongissa 100px Neptunus Lehtisaaren länsiranta, Otaniemen sillan läheisyydessä Pluto ja sen kuu Kharon Länsiväylän varrella Hanasaaren liittymän kohdalla ==Lähteet== *Aurinkokuntamalli Ursan sivuilla (sisältää kartan) ===Viitteet=== Luokka:Aurinkokuntamallit Luokka:Helsingin nähtävyydet Luokka:Pitäjänmäki
Achille Souchard

Achille Souchard (17. toukokuuta 1900 Le Mans, Sarthe – 24. syyskuuta 1976 Pariisi) oli ranskalainen maantiepyöräilijä, joka voitti joukkueaika-ajon olympiakultaa Antwerpenistä 1920. Hänen lisäkseen joukkueessa kilpailivat Fernand Canteloube, Georges Detreille ja Marcel Gobillot. ==Lähteet== Luokka:Ranskalaiset maantiepyöräilijät Luokka:Ranskalaiset olympiavoittajat Luokka:Vuonna 1900 syntyneet Luokka:Vuonna 1976 kuolleet
Škoda (täsmennyssivu)

Škoda voi tarkoittaa seuraavia: * Škoda, tšekkiläinen konepajakonserni * Škoda Auto, tšekkiläinen autovalmistaja Škoda on myös sukunimi * Emil von Škoda (1839–1900), Škoda-yrityksen perustaja * Josef Škoda (1805–1881), itävaltalainen lääkäri * Milan Škoda (s. 1986), tšekkiläinen jalkapalloilija * Paul Badura-Skoda (1927–2019), itävaltalainen pianisti
Sam Rutigliano

Sam Rutigliano (s. 1. heinäkuuta 1933) on yhdysvaltalainen amerikkalaisen jalkapallon valmentaja. Rutigliano toimi Cleveland Brownsin päävalmentajana vuosina 1978–1984. Hän panosti varsinaisen valmennustyönsä ohella huumausaineongelmaisten urheilijoiden kuntoutukseen. Ongelma oli näkyvä amerikkalaisessa jalkapallossa 1970-luvun vuosina. Rutigliano toimi myös muun muassa Liberty Universityn Flames-joukkueen päävalmentajana vuosina 1988–1999. Luokka:Yhdysvaltalaiset amerikkalaisen jalkapallon valmentajat Luokka:Vuonna 1933 syntyneet Luokka:Elävät henkilöt
Charles White

Charles White (22. tammikuuta 1958 – 11. tammikuuta 2023) oli yhdysvaltalainen amerikkalaisen jalkapallon pelaaja. Hän voitti vuonna 1979 Heisman Trophyn. Etelä-Kalifornian yliopistossa luomansa menestyksekkään uran ansiosta White pääsi vuonna 1996 College Football Hall of Fameen. White pelasi NFL-tasolla vuosina 1980–1988 seuroinaan Cleveland Browns (1980–1984) ja Los Angeles Rams (1985–1988). Hän pääsi Pro Bowl -tähdistöotteluun 1987. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1958 syntyneet Luokka:Vuonna 2023 kuolleet
Frode Haltli

Frode Haltli (s. 1975 Levanger, Norja) on norjalainen harmonikkataiteilija. Frode Haltli aloitti harmonikansoiton 7-vuotiaana perheen muutettua Hedmarkin Våleriin. Hän on seitsenkertainen Norjan mestari solistisarjassa ja hän voitti NRK:n Talentiaden-ohjelman 1991. Samana vuonna hänelle myönnettiin Hedmarkin läänin kulttuuripalkinto. Vuonna 2001 Haltli valittiin Bergenin Festspillene- festivaalissa vuoden nuoreksi solistiksi ja hänen debyyttilevytyksensä Looking on Darkness voitti norjalaisen Spellemannprisen-palkinnon nykymusiikin sarjassa 2002. Haltli konsertoi ahkerasti, muun muassa trio POINGissa yhdessä saksofonisti Rolf-Erik Nystrømin ja kontrabasisti Håkon Thelinin kanssa. == Levytyksiä == * Frode Haltli: Passing Images (ECM New Series 1913, 2007) * Frode Haltli: Looking on Darkness (ECM New Series 1794, 2002, julkaistu Yhdysvalloissa 2003) == Lähteet == == Aiheesta muualla == * Frode Haltlin sivusto Luokka:Norjalaiset harmonikansoittajat Luokka:Vuonna 1975 syntyneet Luokka:Elävät henkilöt
Skip Spence

Alexander Lee "Skip" Spence (18. huhtikuuta 1946 Windsor, Ontario, Kanada – 16. huhtikuuta 1999 Santa Cruz, Kalifornia, Yhdysvallat) oli kanadalainen laulaja ja lauluntekijä. Spence oli aluksi kitaristina Quicksilver Messenger Service -yhtyeessä, jonka jälkeen hän toimi rumpalina Jefferson Airplanessa. Jefferson Airplanen ensimmäisen levyn jälkeen hän lähti yhtyeestä ja oli perustamassa yhtyettä Moby Grape. Toisen levyn tekemisen aikana Spence riehui kirveen kanssa hotellihuoneessa LSD:n vaikutuksen alaisena. Tämän jälkeen hän oli kuusi kuukautta sairaalassa, jossa hänellä diagnosoitiin skitsofrenia. Spence julkaisi ainoaksi jääneen sooloalbuminsa Oar vuonna 1969. Skitsofreniaa ja alkoholismia sairastavana Spence eli loppuaikoinaan asunnottomana ympäri San Josea ja Santa Cruzia. Hän kuoli vuonna 1999 keuhkosyöpään 52-vuotiaana. ==Diskografia== *Oar (Columbia, 1969) Luokka:Kanadalaiset laulaja- lauluntekijät Luokka:Vuonna 1946 syntyneet Luokka:Vuonna 1999 kuolleet
Falsterbon kanava

Falsterbon kanava () on lyhyt kanava Skånessa Ruotsin lounaiskolkassa. Kanava kulkee Falsterbonäsetin niemimaan poikki ja muodostaa näin rannikkoliikenteelle oikotien Itämeren ja Juutinrauman välille. Se sijaitsee Vellingen kunnassa Ljunghusenin ja Höllvikenin taajamien välissä. Kanava rakennettiin toisen maailmansodan aikana, kun vuonna 1939 saksalaisten miinoitettua niemen lähistöllä sijaitsevan Falsterborevin riutan Ruotsissa ajateltiin, että tarvitaan kanava turvaamaan rannikon vesiliikennettä. Kanava avattiin liikenteelle 1. elokuuta 1941. Kanavassa on sulku, jolla voidaan estää ajoittaisia voimakkaita virtauksia. Kanavan yli rakennettiin uusi silta vuonna 1991. Kanavan syvyys on pienentynyt 6,7 metristä 5 metriin eikä se sovellu yli 5 000 tonnin aluksille. Käytännössä kanava toimiikin nykyisin vain pienalusten kulkuväylänä ja pienvenesatamana. Lokakuussa 2006 Ruotsin rannikkovartiostolle kuuluva valvontalentokone syöksyi kanavaan ollessaan normaalilla valvontalennolla. == Lähteet == Luokka:Ruotsin kanavat Luokka:Vellingen kunta
Suomi Pop

Suomi Pop on Karelia-yhtyeen ensimmäinen albumi. Se julkaistiin vuonna 1971. Levy sisältää suomalaisia kansansäveliä beat-vaikutteisina sovituksina. Rocket Records on julkaissut vuonna 2012 albumista CD-kokoelman, joka sisältää myös Karelia-yhtyeen albumin Suomi Pop 2 (1971). Karelian esikoisalbumi Suomi Pop sai suopeita arvosteluja. Pentti Kemppainen kirjoitti Ilta-Sanomissa: ”Tekijät ovat perehtyneet syvällisesti suomalaiseen musiikkiaarteistoon aina 1700-luvulle saakka. He ovat kaivaneet esiin jo unhoon jääneitä melodioita. Esityksen henki mukailee voimakkaasti alkuperäisten kappaleiden henkeä, vaikka onkin havaittavissa selviä merkkejä beatmusiikin vaikutuksesta.” Kansan Uutisten Ilpo Saunio oli hieman varautuneempi: ”…Laulutyyliin totuttuaan kuulija alkaa miettiä asiaa ja toteaa todennäköisesti Wesalan laulutavan täysin asialliseksi ja tyyliin kuuluvaksi, vaikka onkin myönnettävä, että Wesala siellä täällä panee homman liiankin rahvaanomaiseksi. Mutta huumorihan ei yleensä pilaa musiikkia, niin kuin tosikoilla on tapana luulla.” == Kappaleet == # # (valssi Pirkkalasta 1800-luvulta ja kiperä polkka Savosta) # (kaksi joikua – Inarista ja Karasjoelta) # # (polska ja polkka Haapavedeltä) # (Impilahdesta) # (Karasjoki–Koutakeino) # (Isostakyröstä) # (Luomalan masurkka ja Kaustisen polkka) # (osat: Larko–Antanie–Allekro) # (vanha paimensoitto Luumäeltä ja Säärningistä) # (runosävelmä Padasjoelta) # (1800-luku) # (Utsjoelta ja Inarista) # (runosävelmä Kerimäeltä 1810-luvulta) 1, 2, 4, 9, 11–15 trad., sovitus: Armas Nukarainen; 3, 5–8 trad., sovitus: Armas Nukarainen ja Iivana Nyhtänköljä; 10 sävellys: A. Nukarainen ja I. Nyhtänköljä ==Tekijät== *Karelia: **Armas Nukarainen (Paroni Paakkunainen) – viulu, huilu, saksofoni ja urut **Aslak Nunnu (Ilpo Saastamoinen) – kitara **Pedri Sirmakka (Pekka Sarmanto) – basso ja viulu **Iivana Nyhtänköljä (Edward Vesala) – rummut, lyömäsoittimet ja laulu *Nauhoitus: Microvox *Studiotekniikka: Pekka Nurmikallio *Tuotanto: Baron Paakkunainen ja Edward Vesala *Kansi: Mikko Kuoppamäki *Valokuvat: Tauno O. Virtanen ==Lähteet== == Aiheesta muualla == * Albumin esittely Rocket Recordsin sivuilla Luokka:Vuoden 1970 esikoisalbumit Luokka:Suomalaiset kansanmusiikkialbumit
Spengler

__NOTOC__ Spengler voi tarkoittaa seuraavia: == Henkilöitä == * Bruno Spengler (s. 1983), kanadalainen autourheilija * Fritz Spengler (1908–2003), saksalainen käsipalloilija * Jaime Spengler (s. 1960), brasilialainen roomalaiskatolinen piispa * Jörg Spengler (1938–2013), saksalainen kilpapurjehtija * Oswald Spengler (1880–1936), saksalainen historioitsija ja kulttuurifilosofi * Wilhelm Spengler (1907–1961), saksalainen SS-eversti ja avustusjärjestö Stille Hilfen perustajajäsen == Muita merkityksiä == * Spengler Cup, kansainvälinen jääkiekkoturnaus
Formula One 99

Formula One 99 on Studio 33:n kehittämä ja Psygnosiksen julkaisema Formula 1 -aiheinen ajopeli. Peli on julkaistu vuonna PlayStationille ja Windowsille. Peli on jatkoa Formula 1 -pelisarjalle. Peli on virallisesti lisensoitu Formula 1 kauden 1999 peli. == Kehitys == Psygnosis korvasi sarjaa aiemmin kehittäneen Bizarre Creationsin uudella tekijätiimillä, joka oli luonut CART- aiheisen pelin Newman Haas Racing käyttämällä Bizarre Creationsin aikaisemmin luomaa pelimoottoria. == Pelaaminen == Peli sisältää kaikki kauden 1999 kuljettajat, tallit ja radat sekä uuden Sepang International Circuit -radan Sepangissa Malesiassa. Pelin kansikuvassa ovat kuljettajat Jean Alesi, Michael Schumacher ja Mika Häkkinen. Pelin suomenkielisessä versiossa on Matti Kyllösen ja Erkki Mustakarin selostus. Englanninkielisessä versiossa selostajina ovat Murray Walker ja Martin Brundle. Aidoissa kisoissa nähdyistä tupakkasponsoreista Ferrarin Marlboro on sensuroitu ja Williamsin Winfield on korvattu sanalla Williams F1. Jordanin Benson Hedges on korvattu sanalla Buzzin' Hornets. Benettonin Mild Seven on korvattu sanalla Benetton. McLarenin West on korvattu teksteillä Mika ja David. Prostin Gauloises on korvattu viivakoodilla. BAR:in Lucky Strike ja 555 on korvattu sanalla Run Free. == Vastaanotto == Peli on saanut GameSpotin arvostelussa arvosanaksi 7.7/10. == Lähteet == == Aiheesta muualla == * Luokka:Vuoden 1999 videopelit Luokka:PlayStation-pelit Luokka:Windows-pelit Luokka:Formula 1 -pelit Luokka:Psygnosisin videopelit
IV (Kilven albumi)

IV on heavy metal -yhtye Kilven huhtikuussa 2008 julkaistu neljäs studioalbumi. Albumi on tyyliltään yhtyeen aiempaa tuotantoa suoraviivaisempaa. Albumi debytoi Suomen virallisen listan sijalla 16. == Kappaleet == # # # # # # # # # # # == Kokoonpano == * Taage Laiho – laulu * Pete Kilpi – kitara * Aleksi Summe – kitara * Jussi Kattelus – rummut * Janne Laaksonen – basso * Juha Kukkola – kosketinsoittimet == Arvostelut == * Imperiumi: 8-/10 * Soundi: ==Lähteet== == Aiheesta muualla == * * Luokka:Vuoden 2008 albumit Luokka:Kilven albumit
Felixstowe

Felixstowe on satamakaupunki Suffolkissa, Englannissa. Vuoden 2001 väestönlaskennan mukaan kaupungissa oli 29 349 asukasta. Felixstowe sijaitsee Stour- ja Orwelljokien suulla Pohjanmeren rannalla. Felixstowessa sijaitsee Britannian kiireisin konttisatama. Satama oli vuonna 2005 maailman 29. kiireisin konttisatama. == Kuuluisia asukkaita == *Sir John Mills, näyttelijä *Benny Hill, koomikko *Barbara Ward, ekonomisti ja kirjoittaja == Lähteet == == Aiheesta muualla == * Visit Felixstowe * Felixstowen satama Luokka:Asutut paikat Suffolkissa Luokka:Englannin kaupungit Luokka:Englannin kunnat
Augustin Barié

Augustin Barié (1883–1915) oli ranskalainen syntymästään saakka sokea urkuri ja säveltäjä. Hän toimi Saint-Germain-des-Prés’n kirkon urkurina Pariisissa. Varhain kuolleen Barién sävellystuotanto jäi melko pieneksi, mutta etenkin hänen urkuteoksensa (mm. urkusinfonia op. 5 ja Trois pièces op. 7) ovat arvostettu osa ranskalaisromanttista repertuaaria. ==Levytykset== *La Toccata, André Marchal – Institut des jeunes aveugles, 1975 FY P1 *L'Œuvre pour orgue, Marie-Thérèse Jehan – Solstice SOCD-17 *Intégrale de l'œuvre pour orgue, Véronique Le Guen – B000GIWTPA Luokka:Ranskalaiset urkurit Luokka:Ranskalaiset säveltäjät Luokka:Vuonna 1883 syntyneet Luokka:Vuonna 1915 kuolleet
Eugène Gigout

Eugène Gigout (23. maaliskuuta 1844 – 9. joulukuuta 1925) oli ranskalainen urkuri ja säveltäjä. Hän toimi yli kuudenkymmenen vuoden ajan Saint-Augustin -kirkon urkurina Pariisissa sekä Pariisin konservatorion urkujensoiton professorina Alexandre Guilmant’n jälkeen vuodesta 1911 lähtien, molemmissa viroissa kuolemaansa saakka. Gigout’n urkuteoksista tunnetuimpia lienevät Toccata ja Grand choeur dialogué. ==Aiheesta muualla== *Vapaasti käytettävissä olevia Gigoutin partituureja Mutopia Projectissa Luokka:Ranskalaiset urkurit Luokka:Ranskalaiset säveltäjät Luokka:Vuonna 1844 syntyneet Luokka:Vuonna 1925 kuolleet
Luonnonmukainen rakastaja

Luonnonmukainen rakastaja on Esko Leimun ohjaama ja Jukka Mäkisen käsikirjoittama kuusiosainen komediasarja vuodelta 1992. Sarja kertoo Eko- nimisestä henkilöstä (Tom Lindholm), joka matkaa kulttuurielämän ankeilta sivupoluilta maaseudulle perustamaan ekokuntaa. Sarja on esitetty uusintana vuonna 1998 ja se on julkaistu DVD:nä. ==Aiheesta muualla== * * Yle Areena: Luonnonmukainen rakastaja Luokka:Suomalaiset komediasarjat
Jacques-Nicolas Lemmens

Jacques-Nicolas Lemmens (1823 – 1881) oli belgialainen urkuri, säveltäjä ja pedagogi. Lemmens muistetaan paitsi omista urkuteoksistaan myös eräiden merkittävimmistä ranskalaisromanttisen urkukoulukunnan edustajien opettajana: mm. Charles-Marie Widor ja Alexandre Guilmant opiskelivat hänen johdollaan Brysselin konservatoriossa. Tähän vaikutti merkittävästi urkujenrakentajanero Aristide Cavaillé-Coll, joka oli ystävystynyt Lemmensin kanssa ja löytänyt hänessä merkittävän tukijan sinfoniselle urkutyypilleen. Cavaillé-Coll olisikin suonut Lemmensin asettuvan pysyvästi Ranskaan, mutta kun se ei onnistunut, hän lähetti "löytämiään" erityislahjakkaita nuoria urkureita tämän oppiin. Tätä kautta Lemmensia voidaan hyvällä syyllä pitää eräänä ranskalaisromanttisen urkumusiikin isistä; lisäksi on huomattavaa, että hänen kauttaan katkeamaton opettaja-oppilas -ketju ulottuu Johann Sebastian Bachista Widoriin ja Guilmantiin ja heistä edelleen jokseenkin kaikkiin Ranskan merkittäviin urkureihin 1800-luvun lopulla ja 1900-luvulla. Lemmens, Jacques- Nicolas Lemmens, Jacques-Nicolas Lemmens, Jacques-Nicolas Lemmens, Jacques- Nicolas
Strömma Turism & Sjöfart

Strömma Turism & Sjöfart AB on ruotsalainen monialayritys. Yhtiön kotipaikka sijaitsee Tukholmassa ja toimitusjohtaja on Jan Larsén. Vuonna 2005 Strömma Turism & Sjöfartin palveluksessa oli 239 ihmistä. Strömma Turism & Sjöfart on muun muassa tilausbussiliikennöitsijä, joka monien eri tuotemerkkien alla tarjoaa ulkomaille suuntautuvia hiihtomatkoja, tunturimatkoja ja kierto- ja tilausajeluita Ruotsin lisäksi myös esimerkiksi Helsingissä. Strömma on myös vuokrannut Ruotsin valtion Vaxholms Kastell ja Älvsborgs fästning -linnoitukset. == Strömma-ryhmään kuuluvat yritykset == Strömma-ryhmään kuuluvat muun muassa seuraavat yritykset: * Badholmen * Strömma Kanalbolaget * Cinderellabåtarna * Ekmanbuss * Interbus * Börjessons * Rederi AB Göta Kanal * Ekman Alpin * F.O-Resor * Fjällexpressen * Lindholm Cruise Service * Lindholm Shipping Stockholm * Lindholm Shipping Helsingborg == Lähteet== == Aiheesta muualla == *Yrityksen kotisivut Luokka:Monialayritykset Luokka:Ruotsalaiset yritykset Luokka:Matkailualan yritykset
Henri Mulet

Henri Mulet (17. lokakuuta 1878, Pariisi, Ranska – 20. syyskuuta 1967, Draguignan, Ranska) oli ranskalainen urkuri ja säveltäjä. Hän opiskeli muun muassa Charle-Marie Widorin ja Alexandre Guilmantin johdolla ja toimi urkurina ja kuoronjohtajana Pariisissa. Vuonna 1937 Mulet kuitenkin lähti Provenceen poltettuaan ensin suurimman osan käsikirjoituksistaan, mistä syystä hänen säilynyt sävellystuotantonsa ei ole kovin laaja. Hänen merkittävin teoksensa lienee mittava urkusarja Esquisses byzantines (Bysanttilaisia luonnoksia), jonka inspiraation lähde oli ollut Sacré-Coeur, eräs Mulet'n työpaikoista Pariisissa. Provencessa Mulet toimi Darguignanin katedraalin urkurina vuoteen 1958; muutoin hän vietti elämänsä viimeiset 30 vuotta hiljaisuudessa ja yksinäisyydessä. Luokka:Ranskalaiset urkurit Luokka:Vuonna 1878 syntyneet Luokka:Vuonna 1967 kuolleet